**Lenni Onni Oskari Killinen** (s. 15. kesäkuuta 2000 Espoo) on suomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue IF Björklövenissä. Hän on pelipaikaltaan oikea laitahyökkääjä.

Ura
---

### Seuraura

Killinen on Espoon Kiekkoseuran kasvatti. Hän siirtyi C-juniori-ikäisenä Espoo Bluesiin. Killinen pelasi kauden 2014–2015 suurimmaksi osaksi Blues Akatemian C-nuorissa. Hän oli C-nuorten SM-karsinnoissa joukkueen paras maalintekijä kymmenellä osumallaan. C-nuorten SM-sarjan runkosarjassa Killinen oli tehoilla 14+6=20 Bluesin paras maalintekijä ja hän jakoi joukkueen sisäisen pistepörssin voiton Leevi Lembergin kanssa. Killinen nousi pudotuspeleissä Bluesin C-nuorten ykkösjoukkueeseen, jossa hän voitti kauden päätteeksi Suomen-mestaruuden. Kauden 2016–2017 päätteeksi Killinen voitti C-nuorten SM-hopeaa. Kaudella 2017–2018 hän oli pudotuspeleissä Bluesin B-nuorten paras maalintekijä neljällä osumallaan. Killinen voitti kauden päätteeksi B-nuorten SM-hopeaa.

Elokuussa 2017 Killinen teki 2+1-vuotisen sopimuksen Mestis-joukkue Espoo Unitedin kanssa. Hän pelasi kaudella 2017–2018 joukkueessa kymmenen runkosarjaottelua tehopistein 2+2=4. Killinen pelasi suurimman osan kaudestaan Bluesin A-nuorten vahvuudessa. Hän oli joukkueen neljänneksi paras pistemies tehoilla 13+28=41. Killinen valittiin A-nuorten SM-liigan syyskuun 2017 kuukauden nuoreksi pelaajaksi. Hänet valittiin kauden päätteeksi sarjan toiseen tähdistökentälliseen. Killinen vahvisti myös pudotuspeleissä Bluesin B-nuoria. Hän ei jatkanut Espoo Unitedissa kauden jälkeen seuran ajauduttua konkurssiin.

Carolina Hurricanes varasi Killisen neljännellä kierroksella 104. pelaajana NHL:n varaustilaisuudessa 2018. Ennen tätä, toukokuussa 2018 hän teki kolmivuotisen SM-liigasopimuksen Porin Ässien kanssa. Killinen teki liigadebyyttinsä kauden 2018–2019 avauskierroksella 14. syyskuuta 2018 vieraissa paikallisvastustaja Rauman Lukkoa vastaan. Hänet merkittiin Ässien nelosketjun vasempaan laitaan Mikael Sahan ja Matti Lambergin viereen. Killinen sai ottelussa jääaikaa 7.25 minuuttia. Liigauransa avausmaalin hän teki neljännessä ottelussaan 3. lokakuuta 2018 Turun Palloseuraa vastaan. Kari Makkonen valitsi Killisen ottelun Alumnien tähtien kakkostähdeksi. Kaikkiaan Killisen tulokaskausi toi 32 runkosarjaottelussa tehot 3+8=11. Kaudella 2019–2020 hän teki 43 runkosarjaottelussa tehot 7+10=17. Huhtikuussa 2021 Killinen teki Ässien kanssa vuoden mittaisen jatkosopimuksen.

Kaudeksi 2022–2023 Killinen siirtyi kaksivuotisella sopimuksella Pelicansiin. Joukkuetta valmentaa hänelle alle 18-vuotiaiden maajoukkueesta tuttu Tommi Niemelä. Killinen pelasi runkosarjassa loukkaantumisten vuoksi vain 31 ottelua. Hän voitti kauden päätteeksi SM-hopeaa. Kaudelle 2023–2024 Killisen pelinumero vaihtui 19:sta 22:een, kun Pelicansiin palannut Ryan Lasch otti vanhan numeron käyttöönsä. Hänen kautensa jäi hieman rikkonaiseksi ja Killinen pelasi 23 ottelua tehden kaksi syöttöpistettä, kunnes siirtorakarajalla helmikuussa 2024 hänen sopimuksensa seuran kanssa purettiin yhteisymmärryksessä. Killinen siirtyi loppukaudeksi Ruotsin toiseksi korkeimmalla sarjatasolla HockeyAllsvenskanissa pelaavaan IF Björklöveniin. Huhtikuussa hän teki seuran kanssa vuoden mittaisen jatkosopimuksen.

### Maajoukkueura

Killinen pelasi alle 20-vuotiaiden MM-kilpailuissa vuonna 2020 sekä alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Killinen pelasi myös alle 18-vuotiaiden Ivan Hlinkan muistoturnauksessa vuonna 2017 ja World U-17 Hockey Challengessa vuonna 2016. Yhteensä hän on pelannut 23 nuorten ja 40 poikien maaottelua.

Pelityyli
---------

Faneille.com-sivuston toimittaja Toni Rajamäen mukaan Killinen on erittäin monipuolinen pelaaja, josta on hyötyä pelin jokaisella osa-alueella. Rajamäen mukaan hän on nopea ja vahva laituri, joka tekee tunnollisesti töitä molempiin suuntiin. Killisellä on myös kohtalaisen hyvät kiekolliset taidot.

Muuta
-----

Killinen on pelannut myös jääpalloa. Hän voitti mm. Botnia-69:n joukkueessa D-nuorten Suomenmestaruuden vuonna 2011.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Blues | A-SM | 2 | 1 | 0 | 1 | 0 | – | – | – | – | – |
| 2017–2018 | Blues | A-SM | 38 | 13 | 28 | 41 | 10 | 4 | 0 | 0 | 0 | 0 | U18 | 7 | 0 | 0 | 0 | 2 |
|  | Espoo United | Mestis | 10 | 2 | 2 | 4 | 6 | – | – | – | – | – |
| 2018–2019 | Ässät | SM-liiga | 32 | 3 | 8 | 11 | 8 | – | – | – | – | – |
| 2019–2020 | Ässät | SM-liiga | 43 | 7 | 10 | 17 | 12 | – | – | – | – | – | JMM | 7 | 0 | 2 | 2 | 0 |
| 2020–2021 | Ässät | SM-liiga | 37 | 5 | 6 | 11 | 26 | – | – | – | – | – |
| 2021–2022 | Ässät | SM-liiga | 46 | 7 | 4 | 11 | 16 | – | – | – | – | – |
| 2022–2023 | Pelicans | SM-liiga | 31 | 1 | 6 | 7 | 14 | 15 | 0 | 3 | 3 | 4 |
| 2023–2024 | Pelicans | SM-liiga | 23 | 0 | 2 | 2 | 29 | – | – | – | – | – |
|  | IF Björklöven | Allsvenskan | 7 | 2 | 2 | 4 | 0 | 4 | 1 | 0 | 1 | 4 |
| 6 kautta | yhteensä | SM-liiga | 212 | 23 | 36 | 59 | 105 | 15 | 0 | 3 | 3 | 4 |
| 1 kausi | yhteensä | Mestis | 10 | 2 | 2 | 4 | 6 | – | – | – | – | – |
| 1 kausi | yhteensä | Allsvenskan | 7 | 2 | 2 | 4 | 0 | 4 | 1 | 0 | 1 | 4 |

Lähteet
-------

* Lenni Killinen The Internet Hockey Databasessa (englanniksi)
* Lenni Killinen Eurohockey-sivustolla (englanniksi)
* Lenni Killinen *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulussa huhtikuussa 2021 palveluksensa aloittavat talvilajien urheilijat on valittu *maavoimat.fi*.  24.11.2020. Puolustusvoimat. Viitattu 3.12.2020.
2. 1 2 3 4 5 6  Lenni Killinen *Elite Prospects*. Everysport Media Group AB.  (englanniksi)
3. ↑  Elite Prospects - Blues U16 Akatemia *eliteprospects.com*. Everysport Media Group AB. Viitattu 15.3.2019. (englanniksi)
4. ↑  Elite Prospects - Blues U18 *eliteprospects.com*. Everysport Media Group AB. Viitattu 15.3.2019. (englanniksi)
5. ↑  Espoo United sopimukseen lupaavan juniorin kanssa *mestis.fi*.  8.8.2017. Suomen Jääkiekkoliitto – Finlands Ishockeyförbund ry. Viitattu 16.9.2018.
6. ↑  Elite Prospects - Blues U20 *eliteprospects.com*. Everysport Media Group AB. Viitattu 15.3.2019. (englanniksi)
7. ↑  Saku Salmela Ässien takalinjoille − "Halusin tulla Poriin kehittymään" *Jatkoaika.com*.  4.5.2018. Jatkoaika r.y. Viitattu 15.9.2018.
8. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 16.9.2018.
9. ↑  Lukko - Ässät, 14.9.2018 *liiga.fi*.  14.9.2018. Jääkiekon SM-liiga Oy. Viitattu 16.9.2018.
10. ↑  Ässät - TPS, 3.10.2018 *liiga.fi*.  3.10.2018. Jääkiekon SM-liiga Oy. Viitattu 4.10.2018.
11. ↑  Lenni Killinen jatkaa Ässissä *assat.com*.  5.5.2021. HC Ässät Pori Oy. Viitattu 5.5.2021.
12. ↑  Määttä, Arto: Pelicans kiinnitti tärkeitä pelaajiaan jatkosopimuksiin – Lenni Killinen uutena vahvistuksena Lahteen *Jatkoaika.com*.  22.4.2022. Jatkoaika r.y. Viitattu 22.4.2022.
13. ↑  Viikkokatsaus: Bartosak sivuun tositoimista *pelicans.fi*.  20.2.2023. Lahden Pelicans Oy. Viitattu 4.7.2023.
14. ↑  Pelaajaliikennettä Lahden Pelicansissa *pelicans.fi*.  15.2.2024. Lahden Pelicans Oy. Viitattu 19.2.2024.
15. ↑  Killinen ansluter *bjorkloven.com*.  15.2.2024. Björklöven AB. Viitattu 19.2.2024. (ruotsiksi)
16. ↑  Dubbla förlängningar *bjorkloven.com*.  11.4.2024. Björklöven AB. Viitattu 11.4.2024. (ruotsiksi)
17. ↑  Rajamäki, Toni: TOP 10: Ensi kesän NHL Draftin suomalaiset  29.3.2018. Faneille.com. Viitattu 16.9.2018.
18. ↑  EKSin D-pojat menestyivät myös jääpallossa... *espoonkiekkoseura.fi*.  15.3.2011. Espoon Kiekkoseura ry. Viitattu 16.9.2018.